Rõuge lasteaia hoolekogu koosolek

PROTOKOLL

4. veebruar 2020

Algus: 17.00

Lõpp 20.10

Osavõtjad:

Inge Vene (Rõuge Lasteaia õpetajate esinduse asendusliige) Kairi Põld (Rõuge lasteaia õpetajate esindaja)
Eva Tuusis (Marjakeste rühma esindaja)
Kaidi Jeedas (Tõrukeste rühma esindaja)
Mairi Raju Toots (Lepatriinude rühma esindaja)
Kaisa Hallop (Puhhikeste rühma esindaja)
Regina Ermel (Pääsupoegade rühma esindaja)
Kadri Rätsep (Kirsikeste rühma esindaja)
Linda Jürs (Ujumis- ja liikumisõpetaja)
Liili Maran (Rõuge Valla esindaja, haridusnõunik)
Ene Mõttus (Rõuge Lasteaia direktor)
Liivi Zopp (Rõuge Lasteaia õppealajuhataja)

Päevakord:

1. Ujumisõpetaja töö
2. Nursi rühma mänguväljak
3. Laste jagunemine rühmadesse sügisel 2020. (Õpetajate esindaja Kairi Põld)
4. Hoolekogu tegutsemise kord. (Lastevanemate hoolekogu esimees Eva Tuusis)
5. Nursi rühma töökorraldus. (Direktor Ene Mõttus)
6. Eriala spetsialistide vajadus. (Kaisa Hallop)
7. Nursi rühma töökorralduse muutmine. (Lastevanemate hoolekogu esimees Eva Tuusis)
8. Suvepuhkus lasteaias. (Direktor Ene Mõttus)
9. Lasteaia kohatasu

1.Ettekande antud teemal tegid ujumis – ja liikumisõpetaja Linda Jürs ja direktor Ene Mõttus.

Vajadus on täita 0,25 liikumisõpetaja ametikohta. Seni pole õpetajat leitud. Hetkel toimuvad liikumistegevused kolmel rühmal neljapäeva hommikupoolikuti ja ühel rühmal õhtupoolikul. Kui leitakse liikumisõpetaja, siis saavad praegu 1,5 korda nädalas ujuvad rühmad ujumisaega juurde. Puhhikeste rühm soovib, et liikumisõpetaja viiks läbi tegevusi ka nende rühmas. Õp Linda tegi ettepaneku moodustada Pääsupoegade rühmast, turvalisuse kaalutlusel, 4 rühma ujujaid. Ujumise korraldamisel eelistada Rõuge lasteaia vajadustega eelkõige. Teiste lasteaedade lapsed ujuvad vabadel aegadel. Septembris, oktoobris ja mais on liikumistegevuse tund õues. Plaanis on avatud näidistunnid ujumises.

2. Nursi rühma mänguväljak.

Oodatakse, kuni volikogu võtab vastu eelarve, et saaksime edasi minna ja hanke korraldada. Hange sisaldab mänguväljakut koos projekteerimisega. Kui eelarvest raha väheks jääb, siis on ehk võimalus, et hoolekogu aitab ülejäänut rahastada. On võetud hinnapakkumised Nursi rühma mööbli soetamiseks.

3. Ettekande laste jagunemisest rühmadesse sügisel 2020 tegi õpetaja Kairi.

Kevadel Pääsupoegade rühmas vabanenud kohtadele viiakse üle Lepatriinude rühma vanemad lapsed. Kahe aasta jooksul on soov jõuda olukorda, kus Rõuge majas on 2 vanemat aiarühma, üks sõimerühm ja 1 nn puhverrühm, ehk liitrühm. Ideaalis ei pea lapsed üle ühe korra rühma vahetama. Laste vanus aiarühmas on 3,5 – 7 aastat, puhverrühm on liitrühm ja sõimes on lapsed vanuses kuni 3 aastat. Kõikide heaolu arvesse võttes liiguvad sel sügisel lapsed Lepatriinude rühmast. Hetkel on Nursi rühma nimekirjas 7 last. Juurde tuleb 3 last. Need lapsevanemad, kes ei soovi, et nende laps vahetaks lasteaias oleku ajal rühma, saavad võimaluse liituda kas Puhhikeste või Kirsikeste rühmaga (liitrühmad).

Hoolekogu ettepanek: Moodustada lasteaias pedagoogiline komisjon, kes võtaks ühiselt vastu otsuse, kuhu rühma laps läheb. See väldib olukordi, kus lapsevanemad saavad otsustada missugune rühm neile sobib. Me ei soovi, et koolieelikute kõrvale tuleks 1,6 aastaste laste grupp. Ümberkorraldused teha võimalikult valutult.

4. Hoolekogu tegutsemise kord.

Hoolekogu koostas tegutsemise korra, mis saadeti hoolekogu korra koostamise koolitajale, et saada tagasisidet ja parandusi.

5. Nursi rühma töökorraldus.

Kirsikeste rühm töötab 1+1+1 süsteemis. Juhtiv õpetaja – 30 kontakttundi, abiõpetaja – 35 kontakttundi, I õpetaja abi alustab tööd 7.30 ja töötab kuni 15.30 - ni. II õpetaja abi töötab 15.30 – 18.00-ni.

6. Erialaspetsialistide vajadus.

Eriala spetsialisti abi eest tuleks lasteaial seista. Kui rühmas on probleem, siis tuleks leida kiiresti lahendusi.

7. Nursi rühma töökorralduse muutmine.

Soovitakse süsteemi muutmist 2+1-le. Hoolekogu ei soovi 1+1+1 süsteemi kogu lasteaiale laienemist.

8. Suvepuhkus lasteaias.

Otsustati:

Rõuge lasteaed on suvepuhkuseks suletud 29. juuni – 31 juuli.

Poolt: 6

Vastu: –

Erapooletuid: -

9.Lasteaia kohatasu.

Lasteaia kohatasu tõstmine 20€ peale ühe lapse kohta kuus.

Poolt: 6

Vastu: -

Erapooletuid: -

Protokollis: Regina Ermel

Edastas: Ene Mõttus